पहले ठगा और फिर फिरौती मांगी, 6 लोगों पर केस
भास्कर संवाददाता | होशियारपुर
मॉडल टाउन पुलिस ने विदेश भेजने के नाम पर ठगी करने और अपहरण करने के नाम पर फिरौती मांगने के आरोप में छह लोगों के खिलाफ विभिन्न धाराओं के अंतर्गत मामला दर्ज किया हैं। पुलिस ने यह मामला मदन लाल पुत्र नारायन दास निवासी मकान नंबर 77 स्कीम नंबर दो होशियारपुर के बयान पर गुरप्रीत सिंह पुत्र लखविंदर सिंह निवासी गांव औलख हरगोबिंदपुर, गुरविंदर सिंह, सुरिंदर सिंह, मनोज कुमार, प्रभाकरण और राहुल के खिलाफ दर्ज किया है। पुलिस को दिए बयान में मदन लाल ने बताया कि उक्त आरोपियों ने उसके बेटे रवि कुमार को कनाडा भेजने के नाम पर 21 लाख रुपए लिए थे। इसके बाद उन्होंने उसके बेटे को कनाडा तो भेजा नहीं और पैसे वापस किए। फिर बेटे को नेपाल अपहरण कर ले गए। इसके बदले में 12 लाख रुपए मांगे। बेटा किसी तरह भाग कर घर पहुंचा। आरोपियों पर धारा 420, 406,120बी, 506, 364, 148, 149 के तहत मामला दर्ज किया है।
hin_Deva bho_Deva hin_Deva